Kirken ble bygd i 1829 av treverk. Den har en åttekantet form og er bygd med Sør-Fron kirke i Gudbrandsdalen som forbilde. Sør-Fron kirke er en stor steinkirke, bygd som en åttekant utstrakt i bredden. Grytten kirke er forenklet i forhold til Sør-Fron, og framstår med grunnplan som en regulær åttekant. Den har to høyder med vinduer slik at det blir mye lys på galleriet som går rundt hele skipet.